AJUNTAMENT DE SANT JULIÀ DE RAMIS
Extracte de l’acord del Ple de l’Ajuntament de Sant Julià de Ramis de 8 de maig de 2023 d’aprovació de la convocatoria d’ajuts per a l’escolarització d’infants a l’escola bressol.
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual es pot consultar a la Base de Dades Nacional de Subvencions
(https://www.pap.hacienda.gob.es/bdnstrans/GE/es/convocatorias)

El Ple d’aquesta Corporació de data 8 de maig de 2023, va acordar aprobar la convocatoria i les bases que3 regiran l’atorgament d’ajudes municipals per a l’escolarització d’infants a l’escola bressol municipal de Sant Julià de Ramis, “El Cau de les Goges”, que es trobin en situacions socieconòmiques desfavorides curs 2023-2024, així com el model de sol.licitud d’ajudes.

El text complet de les bases es podrá consultar a la página web de l’Ajuntament:
https://santjuliaderamis.eadministracio.cat/info.0

Beneficiaris
Podran tenir la condició de beneficiaris/àries dels ajuts d'Escola Bressol aquí regulats, les persones que reuneixin tots i cadascun dels requisits que consten al punt 2 de les Bases de la convocatòria.
Quantia individualitzada de l'ajut
El percentatge de la beca concedida es determinarà en funció de la demanda i disponibilitat pressupostària però en cap cas serà superior al 50% de l'import del servei i anirà regit fins a fi de pressuposts.
El crèdit pressupostari al qual s'imputa la subvenció és el que consta en la partida pressupostària

Termini de presentació de sol.licituds
Les sol·licituds s'hauran de presentar degudament omplertes a l'Escola Bressol Municipal de Sant Julià de Ramis, situada al Carrer Xavier Mont Salvatge, 1, de Sant Julià de Ramis, en el termini indicat del 16 al 22 de juny de 2023 , i dins l'horari laboral de l'escola bressol de 10:00 a 15:00 h.
En el cas de l'Aula Bressol de Medinyà, les sol·licituds es presentaran directament a l'Oficina Municipal de Medinyà, dins l'horari d'obertura.



